KUZANGA CHA KAYE HALUSESA LWA MUTU 

KUPUTUKA 

Chakutamo hakwitavila wulemu wa Lusesa Iwa Mutu wosena mu chiyoyelo 

chenyi, Nakupwa nakuliyoyela chakuhona kupwa nawoma, kaha atela kupwa 

nachiyoyelo chakuwunda mu Kaye. 

Chapwa chakutamo kuhasa kukanyisa jijila jize jakuyanjisilamo Mutu, kaha 

makuwana nawa jijila jeka Mutu nahase kuyoyelamo muno mu Kaye mwahasa 

kupwa na Lusesa Iwakuhasa kulihanjikila, kupwa nachinyingi chakutanga mazu 

akalunga mwazanga chakuhona kupwa nawoma. 

Chapwa chakutamo Mutu kuhona kumushinjila kulinga vyuma vyavipi navihasa 

kumuwanyisa kukaluhwa mu chiyoyelo chenyi kupwa nge jila yakukumishilako, 

Lushimbi Iwakufwana ngana Iwatela kupwako. 

Chapwa chakutamo kuneha chivwashano nawusepa mukachi kamafuchi. 

Chapwa nawa chakutamo Vatu vamu Liwuka lya United Nations kweseka 

nakuzanga chavo kumona nge kuli kweseka hamwe muchiyoyelo chavo 

chamalunga na mapwevo mangana vahase kupwa vakweseka hamwe 

muchiyoyelo chavo. 

Chakutamo nawa mafuchi amuchikungulwilo kana chazango ya Lushimbi 

yakulivwashana vanalishiki mukachi kavo kuhasa kulivwashana na Mafuchi amu 

United Nations kuhasa kutwala kulutwe chivwashano kana kaha nakukavangiza 

nawa jingolo ja Lusesa Iwa Mutu jakupwa wakulizachila nakulitambukila 

mukuyoya chenyi. 

Chapwa nawa chakutamo nakumona nge kuli chivwashano cha jishimbi ja 

Lusesa kana ja Mutu kwesekesa nalushiko Iwa chivwashano echi. 

Chivwashano kana echi cha Lusesa Iwajingolo ja Mutu chatela kuchitachikiza 

nakuchikavangiza kuvatu vosena vamu vamuchivulu muchiyoyelo chavo, 

nakulama nawa lushiko Iwa chivwashano kana mukachi ka Vatu vosena hamwe 

na Mafuchi atwama mu Chikungulwilo kana chazango eyi ya Chivwashano. 



Chihanda 1 

Vatu vosena vasemuka yapwa hohamwe nakweseka mukuyoya chavo. Vatwama 
nachiyoyelo chalusesa chajingolo chakuzanga kulivwashana muchiyoyelo chavo. 

Chihanda 2 

Mutu wosena atwama nalusesa Iwajingolo josena eji vetavila mukaye jakuhona 
kulihandununa chakufwana nge kulitala havikova, miyachi, kulihandununa 
chavatu vamukaye mukusemuka chavo hamwe namukutwama chavo hano 
hakaye. 

Kakwechi kupwa kukalihandununa mwomwo wajishimbi, jizango chipwe 
kulihandununa chamafuchi mujishimbi namuchiyulo chipwe lifuchi kuze afuma 
mutu, chipwe lifuchi lyakulimanyina, lyalifwelela muchiyulo chalyo, kalyaliyula 
liveneko, chipwe lyapwa kanda lilimanyine muchiyulo. 

Chihanda 3 

Mutu wosena analusesa Iwachiyoyelo chenyi, kupwa wakusokoka kaha mutu 
vanahase kukinga. 

Chihanda 4 

Kakwechi kukapwa mutu mwakapwa muwundungoko, kuzata milimo yakushinjila 
yawana, nawundungo wakukwata vatu navakawukanyisa mujijila josena. 

Chihanda 5 

Kakwechi kukapwa mutu navakayanjisa mujijila josena jajipiko chipwe 
kumuhombwanyisa numba kumuzangamisako. 

Chihanda 6 



Mutu wosena atela kupwa nalusesa Iwajingolo jakulisolola kwosena kupwa nge 
mutu shimbu kanda jishimbi. 

Chihanda 7 

Vatu vosena vaneseka hamwe shimbu kanda jijishimbi kaha vanalusesa 
Iwakuvakinga kujishimbi. Vosena vaneseka hamwe kaha kakwechi kupwa 
wumwe mwahambakana mukwavokoko kwesekesa nalushiko kuhona kuyanjisa 
chipwe kumuhandununa kuvakwavo. 

Chihanda 8 

IVIutu wosena analusesa Iwakumukinga kuvikungulwilo vyosena navipwangako 
vyakutala hakuyanjisa chamutu halushimbi vahana mutu Iwakupwa 
wakulimanyina muchiyoyela chenyi kwesekesa nalushimbi. 

Chihanda 9 

Kakwechi kukakpwa kulikwachila chamutuko, kumutumbika mutolongo chipwe 
kuchinyina kweka. 

Chihanda 10 

IVIutu wosena analusesa Iwakwivwilila chihande chenyi ku zango yayinene 
yakaye yakulimanyina, nge vanawane mutu kana anamulonga wunapandama 
kuchiyoyelo chenyi. 

Chihanda 1 1 

1 . Wosena navawana namulonga wawunene anajingolo jakuvangila 
kumuwana nge anamulonga shimbu kanda vamusopese, kaha atela 
kulihakwila yavene. 

2. Kakwechi kukapwa kuwanyina mulonga mutuko mwomwo hakuhona 
kumuwanyina chihande chamulonga wawunene, kwesekesa najishimbi 



jamuze mulifuchi chipwe kaye, halwola kana alvulumwine wuze mulonga. 
Chipwe kakwechi kukahana mulonga wawunene wuze mutuko 
kuhambakana wuze mulonga avulumine halwola kana Iwakavanga. 

Chihanda 12 

Kakwechi kukapwa kuyanjisa mutu kwasekesa namukutwama chenyiko, tanga 
yenyi, limbo lyenyi, chipwe mukusonejeka chipwe kumusawula. Mutu wosena 
analusesa Iwajingolo Iwakumukinga Iwalushimbi Iwakuhona kumwivwisa woma. 

Chihanda 13 

1. Mutu wosena analusesa Iwakulitambukila nakutwama kala kungalila 
mukachi kalifuchi lyenyi. 

2. Mutu analusesa Iwakufuma mulifuchi lyosena nazange chipwe mulifuchi 
lyenyi nakukinduluka cheka muze mulifuchi lyenyi atwama. 

Chihanda 14 

1 . Kala mutu analusesa Iwakuzanga kuwahilila muchiyoyelo chenyi 
mumafuchi eka kuchina kuhona kumusopesa. 

2. Lusesa kana kalwechi kupwa nge mujila yize nayijila kwesekesa najijila 
jajipi javihande vyamafuchi chipwe kavetavila kwesekesa navishinganyeka 
vyakava United Nations. 

Chihanda 15 

1. Kala mutu analusesa Iwakupwa mutu wamulifuchi kana. 

2. Kakwechi kupwa kukafumisa mutu wuze nalisonekesa nakupwa mutu 
wamulifuchi kana chipwe kumukanyisa kwalumuna mutu kana kupwa 
wamulifuchi nazange. 

Chihanda 16 



1 . Malunga namapwevo vanamyaka yakutumo yakusemuka, chakuhona 
kuvakanyisa mwomwo wamiyachi navikova, mazu akalunga chipwe 
numba kavafuma mulifuchi kanako, vanalusesa Iwakulimbata nakupwa 
najitanga. Vanalusesa Iwakulimbata, mukutwama chavo chosena 
hakulimbata kaha nomu nawafwa aze malwavo. 

2. Kulimbata chosena navakachitavisa kwesekesa nakwitavila chavisemi 
jalunga napwevo vaze vanakuzanga kulimbata. 

3. Tanga kana navakayikinga kuvyuma vyosena mangana vapwenga vatu 
vakuliyoyela muchiyoyelo kana chalifuchi. 

Chihanda 17 

1 . Kala mutu analusesa Iwakupita wupite wukawenyi kaha numba 
nakulifutula navakwavo. 

2. Kakwechi kukapwa kunyanga wupite wamutuko. 

Chihanda 18 

Mutu wosena analusesa Iwakulitambukila nakushinganyeka, mukutwama chenyi 
namumazu akalunga, lusesa kana elu Iwakwitavisa wuze mutu kufuma kala 
muchikungulwilo chamazu akalunga eka nakwingila kweka, chipwe numba 
wukawenyi numba navakwavo muze mungalila, kuhasa kutwalaho namazu kana 
nakutangisa namuvilombelo vyenyi. 

Chihanda 19 

Mutu wosena analusesa Iwavishinganyeka nakuhajika, lusesa kana lunapu 
Iwakushinganyeka vishinganyeka vyenyi chakuhona kupwa nawoma kaha 
nakuzanga kutambula nakunangula mazu navishinganyeka kuhichila mukala 
mazu amijimbu chakuhona veka kumukinga. 

Chihanda 20 



1 . Mutu wosena anajingolo jakuhasa kulikungulula chakuhona woma kaha 
namumawuka. 

2. Kakwechi kupwa kushinjila mutu kwingila muchikungulwiloko. 

Chihanda 21 

1 . Mutu wosena analusesa Iwakuhanjika vihande mufulumende yalifuchi 
lyenyi, yikiye chipwe kuhichila muli vatu vasakula navamwimanyinako. 

2. Kala mutu analusesa Iwakupwa hamwe kutachikiza vyuma mumilimo 
yamulifuchi lyenyi. 

3. Kuzanga chavatu chikiko nachihasa kuneha jingolo jafulumende jalifuchi 
lyosena nachipwa chakusweka hakuvwota, chipwe kukavangiza jijila 
jikwavo jakuvwotelamo. 

Chihanda 22 

Mutu wosena hakupwa wamuchiyoyelo analusesa Iwakupwa najijila jimwe 
jakuhasa kupwa wakilikinga, kupwa nalisesa Iwakupwa nawupite mujila yatela 
lifuchi chipwe kaye yetavila muluheto, mukutwama chavatu hamwe nachisemwa 
kaha hawulemu nalusesa Iwakulizachila Iwakutwala milimo kana kulutwe kuli 
wuze mutu. 

Chihanda 23 

1 . Mutu wosena ali nalusesa Iwakuzata milimo kwosena nazange, 
kukavangiza jijila jamwaza jakuzachilamo yize milimo kaha nakumukinga 
wuze mutu kuchina mwahona kuwana milimo. 

2. Kala mutu chakuhona kulihandununa atela kutambula fweto yakutamo. 

3. Wosena anakuzata analusesa Iwakutambula fweto yakutamo kwesekes 
namilimo anakuzata mwahasa kulikafwa nawo natanga yenyi kwesekesa 
nachiyoyelo chenyi, chipwe kuwana jijila jikwavo mwahasa kuwanyinamo 
mali akulikafwa nawo. 



4. Mutu wosena analusesa Iwakuputuka chipwe kwingila muchikungulwilo 
nachihasa kumuhanjikilako nakumukinga mukuyoya chenyi. 

Chihanda 24 

Mutu wosena analusesa Iwakupwa nalwola Iwakunoka Iwaviseke, kupwa nalwola 
Iwamweseke Iwakuzachilanno milimo kaha najilwola nawa jakunoka vatela wuze 
mutu kumuhana fweto. 

Chihanda 25 

1 . Mutu wosela analusesa Iwakupwa nachiyoyelo chakutamo kupwa mutu 
wamulemu hamwe natanga yenyi mukulya, mukuvwala nakulikangula 
kumijimba hamwe navyuma vyazangiwa kukuyoya chamutu, lusesa 
Iwakumukafwa halwola mwapwa tuliwe, kashinakaji chipwe mwahona 
vyuma vyatela kupwa vyakumukafwa mukuyoya chenyi. 

2. Mapwevo navanyike vavandende vatela kupwa nalusesa Iwakuvatala 
kanawa, kaha mwana wuze nasemukila kweka kechi wamuze muzuvoko 
vatela kumulama kanawa apwenga nachiyoyelo chamwaza. 

Chihanda 26 

1 . Mutu wosena analusesa Iwakutanga. Kutanga chosena chatela kupwa 
chawana, kufuma kukuputuka nakuheta kwakamwihi nakukukuma 
chakutanga. Kutanga chakuputukishilako chetala kupwa chawana. 
Kutanga chakulinangula Milimo nachipwako kaha kutanga chize 
chakuhambakanyisa nachipwa lika kuvat vosena kwesekesa namangana 
avovali nawo. 

2. Kutanga chosena nachipwako kwesekesa namangana amutu mangana 
apwenga wakulimanyina muchiyoyelo chenyi chajingolo jamutu. 
Nachinehesa mutu kuhasa kumutwala kulutwe, kumuwanyisa wusepa 



mukachi kamafuchi, vatu veka naveka mawuka eka avakakwitava, kaha 
nachitwala milimo yavaka United Nations kulutwe mukuneha kuwunda. 
3. Visemi vanalisesa Iwakusakula shikola muka chipwe kutanga muka 
anakuzanga chawuze mwanenyi. 

Chihanda 27 

1. Kala mutu analisesa Iwakuhasa kutwala chisemwa kulutwe changalila 
kana, kuwahilila chavyuma vyachisemwa kaha nakutambasana chisemwa 
kana nakuwana kuwaha chacho. 

2. Mutu wosena analusesa Iwakukinga chisemwa chenyi, kwesekesa nomu 
navahasa veka kuhasa kuchalumuna chipwe numba kuchisoneka 
kwesekesa nomu nachisoneka yavene. 

Chihanda 28 

IVIutu wosena wukwechi lusesa muvyuma vyachiyoyelo cheyi omu mukwechi 
jingolo jajishimbi vanavuluka kwesekesa nalushiko elu vanafwelela. 

Chihanda 29 

1 . Mutu wosena anamulimo mungalila yize anakuyoyela yinakuya kulutwe. 

2. Mulusesa kana Iwachiyulo, mutu wosena mwakapwa nalusesa 
Iwakukavangiza lushimbu kwesekesa najishimbi jize navaketavila 
nakulilemesa vatu vavene nakupwa nakavumbi muchiyoyelo chavo. 

3. Lusesa Iwajingolo kana eji jakwitavila jachiyulo kanda kala Iwola 
kujisachisa nakuzomboka kwesekesa najishimbi javaka United Nations. 

Chihanda 30 

Kanda kuchifwelela nge echikulikasa kana chalufwelelo chinapandama kulifuchi 
limwe kahako, liw lipwe mutu kala lisesa Iwa jingolo mwahasa kulilingila 



vyuma chipwe chuma echi nachihasa kupihisa jishimbi kana jalusesa 
vanasonekako. 



